title: Decizia Consiliului din 6 decembrie 2001 de extindere a mandatului Europol la lupta împotriva formelor grave de infracționalitate internațională enumerate în anexa la Convenția Europol (2001/C 362/01)

text:
Anunţ juridic important

|

32001D1218(01)

Official Journal C 362 , 18/12/2001 P. 0001 - 0001 Ediţie specială în limba cehă Chapter 19 Volume 04 P. 41  - 41 Ediţie specială în limba estonă Chapter 19 Volume 04 P. 41  - 41 Ediţie specială în limba maghiară Chapter 19 Volume 04 P. 41  - 41 Ediţie specială în limba lituaniană Chapter 19 Volume 04 P. 41  - 41 Ediţie specială în limba letonă Chapter 19 Volume 04 P. 41  - 41 Ediţie specială în limba malteză Chapter 19 Volume 04 P. 41  - 41 Ediţie specială în limba polonă Chapter 19 Volume 04 P. 41  - 41 Ediţie specială în limba slovacă Chapter 19 Volume 04 P. 41  - 41 Ediţie specială în limba slovenă Chapter 19 Volume 04 P. 41  - 41

		20011206Decizia Consiliuluidin 6 decembrie 2001de extindere a mandatului Europol la lupta împotriva formelor grave de infracționalitate internațională enumerate în anexa la Convenția Europol(2001/C 362/01)CONSILIUL UNIUNII EUROPENE,având în vedere Convenția privind constituirea Oficiului European de Poliție (Convenția Europol) [1], în special articolul 2 alineatul (2),având în vedere inițiativa Regatului Belgiei și a Regatului Suediei [2],având în vedere avizul Parlamentului European [3],având în vedere lucrările pregătitoare realizate pentru această chestiune de Consiliul de Administrație al Europol, în special cu privire la incidențele asupra bugetului și personalului Europol,întrucât:(1) Unul dintre obiectivele Uniunii este de a oferi cetățenilor un grad ridicat de protecție într-un spațiu de libertate, securitate și justiție, prin realizarea unei acțiuni comune între statele membre în domeniul cooperării polițienești.(2) Eficiența cooperării în cadrul Convenției Europol ar fi ameliorată în cazul în care, în anumite domenii prioritare, Europol și-ar putea exercita atribuțiile cu privire la toate aspectele criminalității organizate internaționale enumerate în anexa la Convenția Europol.(3) Este necesar să se definească domenii prioritare, pe baza colectării permanente a datelor privind tendințele criminalității pe teritoriile statelor membre.(4) Prezenta decizie nu aduce atingere rolurilor respective ale Comisiei și ale Băncii Centrale Europene,DECIDE:Articolul 1Europol este însărcinat să lupte împotriva formelor grave ale infracționalității internaționale enumerate în anexa la Convenția Europol.Articolul 2(1) La propunerea Consiliului de Administrație al Europol, Consiliul stabilește în unanimitate care sunt formele grave ale infracționalității internaționale care fac obiectul unei acțiuni prioritare.(2) Directorul actualizează periodic informațiile transmise Consiliul de Administrație al Europol cu privire la punerea în aplicare a acestor priorități.(3) Raportul general privind activitățile Europol menționat la articolul 28 alineatul (10) primul paragraf punctul 1 din Convenția Europol reflectă aceste priorități, precum și punerea lor în aplicare, prin trimiteri explicite la acestea.Articolul 3(1) Prezenta decizie intră în vigoare la 1 ianuarie 2002.(2) De la 1 ianuarie 2002, Decizia Consiliului din 29 aprilie 1999 de extindere a mandatului Europol la lupta împotriva falsificării banilor și a mijloacelor de plată [4] se abrogă.Articolul 4Prezenta decizie se publică în Jurnalul Oficial al Comunităților Europene.Adoptată la Bruxelles, 6 decembrie 2001.Pentru ConsiliuPreședinteleM. Verwilghen[1] JO C 316, 27.11.1995, p. 2.[2] JO C 176, 21.6.2001, p. 26.[3] Aviz emis la 12 noiembrie 2001 (nepublicat incă în Jurnalul Oficial).[4] JO C 149, 28.5.1999, p. 16.--------------------------------------------------


title: 2011/466/UE: Decizia Consiliului din 19 iulie 2011 privind încheierea unui acord privind siguranța aviației civile între Comunitatea Europeană și Canada

text:
               27.7.2011

               RO

               Jurnalul Oficial al Uniunii Europene

               L 195/5

         DECIZIA CONSILIULUI
   din 19 iulie 2011
   privind încheierea unui acord privind siguranța aviației civile între Comunitatea Europeană și Canada
   (2011/466/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 100 alineatul (2) și articolul 207 alineatul (4) primul paragraf, coroborate cu articolul 218 alineatul (6) litera (a), cu articolul 218 alineatul (7) și cu articolul 218 alineatul (8) primul paragraf,
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               Comisia a negociat în numele Uniunii un acord privind siguranța aviației civile între Comunitatea Europeană și Canada (2) („acordul”), în conformitate cu decizia Consiliului prin care Comisia este autorizată să inițieze negocieri.

               (2)

               Acordul a fost semnat în numele Uniunii la 6 mai 2009, sub rezerva eventualei sale încheieri la o dată ulterioară, în conformitate cu Decizia 2009/469/CE a Consiliului (3).

               (3)

               Ca urmare a intrării în vigoare a Tratatului de la Lisabona la 1 decembrie 2009, Uniunea Europeană ar trebui să notifice Canadei faptul că Uniunea Europeană a succedat Comunității Europene.

               (4)

               Acordul ar trebui să fie aprobat.

               (5)

               Este necesar să se stabilească modalități procedurale pentru participarea Uniunii în cadrul organismelor mixte stabilite prin acord, precum și pentru adoptarea anumitor decizii care au legătură în special cu modificarea acordului și a anexelor la acesta, adăugarea de anexe noi, rezilierea anexelor individuale, consultări, soluționarea litigiilor și adoptarea unor măsuri de salvgardare.

               (6)

               Statele membre ar trebui să ia măsurile necesare pentru a se asigura că acordurile lor bilaterale cu Canada în același domeniu încetează să mai producă efecte la data intrării în vigoare a acordului,

         ADOPTĂ PREZENTA DECIZIE:
   Articolul 1
   Prin prezenta decizie se aprobă în numele Uniunii Acordul privind siguranța aviației civile între Comunitatea Europeană și Canada („acordul”).
   Textul acordului (4) se atașează la prezenta decizie.
   Articolul 2
   Președintele Consiliului este autorizat să numească persoana sau persoanele împuternicite să efectueze notificarea prevăzută la articolul 16 alineatul (1) din acord și să facă următoarea notificare:

      „Ca o consecință a intrării în vigoare a Tratatului de la Lisabona la 1 decembrie 2009, Uniunea Europeană a înlocuit Comunitatea Europeană și a succedat acesteia și începând cu data respectivă exercită toate drepturile și preia toate obligațiile Comunității Europene. Prin urmare, trimiterile la «Comunitatea Europeană» în textul acordului se interpretează ca fiind trimiteri la «Uniunea Europeană», după caz.”

   Articolul 3
   (1)   În cadrul Comitetului mixt al părților, instituit prin articolul 9 din acord, Uniunea este reprezentată de către Comisia Europeană, asistată de Agenția Europeană de Siguranță a Aviației și însoțită de autoritățile aviatice în calitate de reprezentanți ai statelor membre.
   (2)   În cadrul Comitetului mixt sectorial pentru certificare prevăzut la punctul 2 din anexa A la acord și în cadrul Comitetului mixt sectorial pentru întreținere prevăzut la punctul 4 din anexa B la acord, Uniunea este reprezentată de către Agenția Europeană de Siguranță a Aviației, asistată de autoritățile aviatice direct interesate de agenda fiecărei întruniri.
   Articolul 4
   (1)   După consultarea comitetului special numit de Consiliu, Comisia stabilește poziția pe care Uniunea urmează să o adopte în cadrul Comitetului mixt al părților, în privința următoarelor aspecte:

               —

               adoptarea sau modificarea regulamentului de procedură al Comitetului mixt al părților prevăzut la articolul 9 alineatul (3) din acord.

         (2)   Comisia, după consultarea comitetului special menționat la alineatul (1) și luarea în considerare a avizului acestuia, poate să întreprindă următoarele acțiuni:

               —

               să adopte măsuri de salvgardare în conformitate cu articolul 6 din acord;

               —

               să solicite consultări în conformitate cu articolul 15 din acord;

               —

               să ia măsuri în ceea ce privește suspendarea în conformitate cu articolul 10 din acord;

               —

               să modifice, în conformitate cu articolul 16 alineatul (5) din acord, anexele la acesta, sub rezerva transmiterii de către Comisie a unei analize amănunțite cu privire la efectele și fezabilitatea modificărilor urmărite, în măsura în care respectivele modificări sunt adecvate și nu atrag nici o eventuală modificare a actelor juridice relevante ale Uniunii;

               —

               să elimine anexe individuale, în conformitate cu articolul 16 alineatele (3) și (5) din acord;

               —

               să întreprindă orice alte acțiuni care revin unei părți în conformitate cu dispozițiile acordului, sub rezerva alineatului (3) din prezentul articol și sub rezerva dispozițiilor dreptului UE.

         (3)   Consiliul decide, hotărând cu majoritate calificată, la propunerea Comisiei și în conformitate cu dispozițiile tratatului, cu privire la orice alte modificări la acord care nu intră sub incidența alineatului (2) din prezentul articol.
   Articolul 5
   Prezenta decizie intră în vigoare la data adoptării.

      Adoptată la Bruxelles, 19 iulie 2011.

            Pentru Consiliu

            Președintele

         M. SAWICKI

      (1)  Aprobarea din 23 iunie 2011.

      (2)  JO L 153, 17.6.2009, p. 11.

      (3)  JO L 153, 17.6.2009, p. 10.

      (4)  Textul acordului a fost publicat în JO L 153, 17.6.2009, p. 11 împreună cu decizia privind semnarea acestuia.


title: Decizia (UE) 2016/1534 a Parlamentului European din 28 aprilie 2016 privind descărcarea de gestiune pentru execuția bugetului Agenției Europene pentru Medicamente aferent exercițiului financiar 2014

text:
               14.9.2016

               RO

               Jurnalul Oficial al Uniunii Europene

               L 246/281

         DECIZIA (UE) 2016/1534 A PARLAMENTULUI EUROPEAN
   din 28 aprilie 2016
   privind descărcarea de gestiune pentru execuția bugetului Agenției Europene pentru Medicamente aferent exercițiului financiar 2014
   PARLAMENTUL EUROPEAN,

               —

               având în vedere conturile anuale finale ale Agenției Europene pentru Medicamente pentru exercițiul financiar 2014,

               —

               având în vedere Raportul Curții de Conturi privind conturile anuale ale Agenției Europene pentru Medicamente pentru exercițiul financiar 2014, însoțit de răspunsul agenției (1),

               —

               având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2014 în temeiul articolului 287 din Tratatul privind funcționarea Uniunii Europene,

               —

               având în vedere Recomandarea Consiliului din 12 februarie 2016 privind descărcarea de gestiune a agenției în ceea ce privește execuția bugetară pentru exercițiul financiar 2014 (05584/2016 – C8-0069/2016),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 726/2004 al Parlamentului European și al Consiliului din 31 martie 2004 de stabilire a procedurilor comunitare privind autorizarea și supravegherea medicamentelor de uz uman și veterinar și de instituire a unei Agenții Europene pentru Medicamente (4), în special articolul 68,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 94 și anexa V la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A8-0114/2016),

               1.

               acordă directorului executiv al Agenției Europene pentru Medicamente descărcarea de gestiune pentru execuția bugetului agenției aferent exercițiului financiar 2014;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene pentru Medicamente, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 409, 9.11.2015, p. 197.

      (2)  A se vedea nota de subsol 1.

      (3)  JO L 298, 26.10.2012, p. 1.

      (4)  JO L 136, 30.4.2004, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: 2012/247/UE: Decizia Comisiei din 7 mai 2012 de încheiere a procedurii antidumping privind importurile de anumite tuburi și țevi fără sudură, din fier sau oțel, cu excepția tuburilor și țevilor fără sudură din oțel inoxidabil, originare din Belarus

text:
               8.5.2012

               RO

               Jurnalul Oficial al Uniunii Europene

               L 121/36

         DECIZIA COMISIEI
   din 7 mai 2012
   de încheiere a procedurii antidumping privind importurile de anumite tuburi și țevi fără sudură, din fier sau oțel, cu excepția tuburilor și țevilor fără sudură din oțel inoxidabil, originare din Belarus
   (2012/247/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) (denumit în continuare „regulamentul de bază”), în special articolul 9,
   după consultarea Comitetului consultativ,
   întrucât:
   A.   PROCEDURA

               (1)

               La 16 mai 2011, Comisia Europeană (denumită în continuare „Comisia”) a primit o plângere privind presupusul dumping prejudiciabil cauzat de importurile de anumite tuburi și țevi fără sudură, din fier sau oțel, cu excepția tuburilor și țevilor fără sudură din oțel inoxidabil, originare din Belarus (denumită în continuare „țara în cauză”).

               (2)

               Plângerea a fost depusă de Comitetul de protecție a industriei tuburilor din oțel fără sudură al Uniunii Europene (denumit în continuare „reclamantul”), în numele producătorilor care reprezintă o proporție majoră, în cazul de față peste 50 %, din producția totală a Uniunii de anumite tuburi și țevi fără sudură.

               (3)

               Plângerea cuprindea elemente de probă prima facie privind existența dumpingului și a unui prejudiciu material care rezulta din acesta, considerate ca fiind suficiente pentru a justifica deschiderea unei proceduri antidumping.

               (4)

               Comisia, după consultarea comitetului consultativ, printr-un aviz publicat în Jurnalul Oficial al Uniunii Europene
                   (2), a deschis o procedură antidumping privind importurile în Uniune de anumite tuburi și țevi fără sudură, din fier sau oțel, originare din Belarus.

               (5)

               Comisia a trimis chestionare industriei din Uniune, producătorului-exportator din Belarus, importatorilor și autorităților din Belarus. Părților interesate li s-a oferit posibilitatea de a-și face cunoscute punctele de vedere în scris și de a solicita o audiere până la termenul stabilit în avizul de deschidere.

               (6)

               Au fost audiate toate părțile interesate care au solicitat acest lucru și care au demonstrat că există motive speciale pentru a fi audiate.

         B.   RETRAGEREA PLÂNGERII ȘI ÎNCHEIEREA PROCEDURII

               (7)

               Printr-o scrisoare din data de 26 ianuarie 2012, adresată Comisiei, reclamantul și-a retras în mod oficial plângerea.

               (8)

               În conformitate cu articolul 9 alineatul (1) din regulamentul de bază, procedura poate fi încheiată în cazul în care plângerea este retrasă, cu excepția cazului în care încheierea nu este în interesul Uniunii.

               (9)

               Comisia a considerat că prezenta procedură ar trebui încheiată, dat fiind că ancheta nu a relevat niciun motiv care să arate că încheierea nu ar fi în interesul Uniunii. Părțile interesate au fost informate în consecință și li s-a acordat posibilitatea de a prezenta observații. Nu au fost primite observații care să indice că încheierea nu ar fi în interesul Uniunii.

               (10)

               Prin urmare, Comisia concluzionează că procedura antidumping privind importurile în Uniune de anumite tuburi și țevi fără sudură, din fier sau oțel, originare din Belarus, ar trebui încheiată,

         ADOPTĂ PREZENTA DECIZIE:
   Articolul 1
   Procedura antidumping privind importurile de anumite tuburi și țevi fără sudură, din fier sau oțel, cu excepția tuburilor și țevilor fără sudură din oțel inoxidabil, cu secțiune circulară, având un diametru exterior de maximum 406,4 mm și o valoare de echivalent carbon mai mică sau egală cu 0,86 în conformitate cu formula și analizele chimice ale Institutului Internațional de Sudură (IIS) (3), originare din Belarus, încadrate în prezent la codurile NC ex 7304 19 10, ex 7304 19 30, ex 7304 23 00, ex 7304 29 10, ex 7304 29 30, ex 7304 31 80, ex 7304 39 58, ex 7304 39 92, ex 7304 39 93, ex 7304 51 89, ex 7304 59 92 și ex 7304 59 93, se încheie.
   Articolul 2
   Prezenta decizie intră în vigoare în ziua următoare publicării în Jurnalul Oficial al Uniunii Europene.

      Adoptată la Bruxelles, 7 mai 2012.

            Pentru Comisie

            Președintele

         José Manuel BARROSO

      (1)  JO L 343, 22.12.2009, p. 51.

      (2)  JO C 187, 28.6.2011, p. 22.

      (3)  Valoarea de echivalent carbon se determină în conformitate cu documentul Technical Report, 1967, IIW doc. IX-535-67, publicat de Institutul Internațional de Sudură (IIS).


title: 2014/740/UE: Decizia Consiliului din 9 octombrie 2014 privind poziția care urmează să fie adoptată în numele Uniunii Europene în cadrul Comitetului ambasadorilor ACP-UE în ceea ce privește mandatul care urmează să fie acordat Comitetului executiv al Centrului pentru Dezvoltarea Întreprinderii (CDI)

text:
               29.10.2014

               RO

               Jurnalul Oficial al Uniunii Europene

               L 308/93

         DECIZIA CONSILIULUI
   din 9 octombrie 2014
   privind poziția care urmează să fie adoptată în numele Uniunii Europene în cadrul Comitetului ambasadorilor ACP-UE în ceea ce privește mandatul care urmează să fie acordat Comitetului executiv al Centrului pentru Dezvoltarea Întreprinderii (CDI)

      (2014/740/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 209 alineatul (2), coroborat cu articolul 218 alineatul (9),
   având în vedere Acordul de parteneriat dintre membrii grupului statelor din Africa, zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (1) (denumit în continuare „Acordul de parteneriat ACP-UE”),
   având în vedere propunerea Comisiei Europene,
   întrucât:

               (1)

               În cadrul celui de al patrulea Forum la nivel înalt privind eficacitatea ajutorului, care a avut loc la Busan, părțile la Acordul de parteneriat ACP-UE au solicitat o colaborare mai strânsă cu sectorul privat pentru stimularea inovării, crearea de venituri și de locuri de muncă, promovarea IMM-urilor și a spiritului antreprenorial, mobilizarea resurselor interne și dezvoltarea, în continuare, a unor mecanisme de finanțare inovatoare.

               (2)

               Aceste aspecte, precum și evoluția contextului internațional, în special numărul considerabil de actori și de modalități care să poată oferi un sprijin eficace sectorului privat, implică faptul că urmează să fie puse în aplicare programe corespunzătoare prin intermediul unor organizații care și-au demonstrat capacitatea de a furniza know-how de înaltă calitate, într-un mod eficace din punctul de vedere al costurilor.

               (3)

               În cadrul celei de a 39-a reuniuni care a avut loc la Nairobi în 19 și 20 iunie 2014, Consiliul de miniștri ACP-UE a convenit, printr-o declarație comună, să demareze procesul de închidere organizată a Centrului pentru Dezvoltarea Întreprinderii (CDI) și de modificare a anexei III la Acordul de parteneriat ACP-UE și, în acest scop, să acorde o delegare de competențe Comitetului ambasadorilor ACP-UE să preia această chestiune în vederea adoptării deciziilor necesare.

               (4)

               Poziția Uniunii în cadrul Comitetului ambasadorilor ACP-UE în ceea ce privește mandatul care urmează să fie acordat Comitetului executiv al CDI ar trebuie să se întemeieze pe proiectul de decizie atașat la prezenta decizie,

         ADOPTĂ PREZENTA DECIZIE:
   Articolul 1
   (1)   Poziția care urmează să fie adoptată de Uniunea Europeană în cadrul Comitetului ambasadorilor ACP-UE în ceea ce privește mandatul care urmează să fie acordat Comitetului executiv al CDI este stabilită în conformitate cu dispozițiile proiectului de decizie a Comitetului ambasadorilor ACP-UE, atașat la prezenta decizie.
   (2)   Modificările minore aduse proiectului de decizie pot fi acceptate de reprezentanții Uniunii în cadrul Comitetului ambasadorilor ACP-UE, fără a fi necesară o altă decizie a Consiliului.
   Articolul 2
   După adoptare, decizia Comitetului ambasadorilor ACP-UE se publică în Jurnalul Oficial al Uniunii Europene.

      Prezenta decizie intră în vigoare la data adoptării.
      Adoptată la Luxemburg, 9 octombrie 2014.

            Pentru Consiliu

            Președintele

         A. ALFANO

      (1)  JO L 317, 15.12.2000, p. 3. Acord astfel cum a fost modificat prin Acordul semnat la Luxemburg la 25 iunie 2005 (JO L 209, 11.8.2005, p. 27) și prin Acordul semnat la Ouagadougou la 22 iunie 2010 (JO L 287, 4.11.2010, p. 3).

      PROIECT DE
      DECIZIA NR. …/… A COMITETULUI AMBASADORILOR ACP-UE
      din …
      privind mandatul care urmează să fie acordat Comitetului executiv al Centrului pentru Dezvoltarea Întreprinderii (CDI)
      COMITETUL AMBASADORILOR ACP-UE,
      având în vedere Acordul de parteneriat dintre membrii grupului statelor din Africa, zona Caraibilor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (1) (denumit în continuare „Acordul de parteneriat ACP-UE”), în special articolul 2 din anexa III,
      întrucât:

                  (1)

                  În conformitate cu articolul 2 alineatul (6) litera (d) din anexa III la Acordul de parteneriat ACP-UE, Comitetul ambasadorilor ACP-UE monitorizează strategia generală a CDI și supraveghează activitatea Comitetului executiv al CDI.

                  (2)

                  Comitetul executiv al CDI supraveghează activitatea CDI [articolul 2 alineatul (7) litera (b)], adoptă programul și bugetul CDI [articolul 2 alineatul (7) litera (c)] și prezintă raportări și evaluări periodice Comitetului ambasadorilor ACP-UE [articolul 2 alineatul (7) litera (d)].

                  (3)

                  Statutul și regulamentul de procedură ale CDI, adoptate prin Decizia nr. 8/2005 a Comitetului ambasadorilor ACP-CE (denumit în continuare „statutul CDI”) și Regulamentul financiar al CDI adoptat prin Decizia nr. 5/2004 a Comitetului ambasadorilor ACP-CE (denumit în continuare „regulamentul financiar al CDI”) oferă garanții în ceea ce privește informarea Comitetului ambasadorilor ACP-UE și supravegherea de către acesta.

                  (4)

                  În cadrul celei de a 39-a reuniuni care a avut loc la Nairobi în 19 și 20 iunie 2014, Consiliul de miniștri ACP-UE a convenit, printr-o declarație comună, să demareze procesul de închidere organizată a CDI și de modificare a anexei III la Acordul de parteneriat ACP-UE și, în acest scop, să acorde o delegare de competențe Comitetului ambasadorilor ACP-UE să preia această chestiune în vederea adoptării deciziilor necesare.

                  (5)

                  Prin declarația comună a Consiliului de miniștri ACP-UE menționată anterior a fost instituit Grupul de lucru comun ACP-UE (denumit în continuare „GLC”) pentru a asigura că CDI este închis în cele mai bune condiții,

            ADOPTĂ PREZENTA DECIZIE:
      Articolul 1
      (1)   Sub rezerva condițiilor stabilite la articolele 2, 3 și 4 din prezenta decizie, Comitetul ambasadorilor ACP-UE autorizează Comitetul executiv al CDI să adopte, cu efect imediat, toate măsurile adecvate pentru a pregăti închiderea CDI.
      (2)   Închiderea CDI se realizează cu respectarea competențelor autorităților de supraveghere ale CDI stabilite în anexa III la Acordul de parteneriat ACP-UE și modalitățile stabilite de Consiliul de miniștri ACP-UE în declarația comună a acestuia din 20 iunie 2014.
      Articolul 2
      (1)   Comitetul executiv al CDI contractează un curator, în cel mai scurt timp posibil și cel târziu până la 23 decembrie 2014, pentru a pregăti și a pune în aplicare un plan de închidere, precum și pentru a gestiona CDI pe parcursul procesului care duce la închiderea acestuia.
      (2)   Planul de închidere permite închiderea CDI într-un mod organizat, cu respectarea drepturilor tuturor terților implicați, asigurând totodată că proiectele în curs de desfășurare de sprijinire a sectorului privat sunt îndeplinite fie de către CDI însuși, fie de către o entitate căreia i se poate atribui gestionarea acestora.
      (3)   Planul de închidere are în vedere finalizarea lichidării CDI până la 31 decembrie 2016. Planul de închidere include timpul necesar pentru efectuarea plăților finale, a rapoartelor finale, a auditurilor financiare și statutare în vederea lichidării CDI până la 31 decembrie 2016.
      Articolul 3
      (1)   În conformitate cu procedurile definite în Acordul de parteneriat ACP-UE, în Statutul CDI și în Regulamentul financiar al CDI, Comitetul ambasadorilor ACP-UE primește planul de închidere adoptat de Comitetul executiv al CDI.
      (2)   Comitetul executiv al CDI furnizează rapoarte trimestriale Comitetului ambasadorilor ACP-UE referitoare la progresele înregistrate privind procesul de închidere.
      Articolul 4
      Comitetul executiv al CDI va consulta GLC cu privire la proiectul de mandat al curatorului menționat la articolul 2 alineatul (1), precum și cu privire la proiectul de plan de închidere și proiectul de propunere de descărcare de gestiune.

         Prezenta decizie intră în vigoare la data adoptării.
         Adoptată la […],[…]

               Pentru Comitetul ambasadorilor ACP-UE

               Președintele

         (1)  JO L 317, 15.12.2000, p. 3. Acord astfel cum a fost modificat prin Acordul semnat la Luxemburg la 25 iunie 2005 (JO L 209, 11.8.2005, p. 27) și prin Acordul semnat la Ouagadougou la 22 iunie 2010 (JO L 287, 4.11.2010, p. 3).


title: 2009/220/CE: Decizia Parlamentului European din 22 aprilie 2008 privind închiderea conturilor Autorității Europene pentru Siguranța Alimentară pentru exercițiul financiar 2006

text:
               31.3.2009

               RO

               Jurnalul Oficial al Uniunii Europene

               L 88/191

      DECIZIA PARLAMENTULUI EUROPEAN

   din 22 aprilie 2008
   privind închiderea conturilor Autorității Europene pentru Siguranța Alimentară pentru exercițiul financiar 2006
   (2009/220/CE)
   PARLAMENTUL EUROPEAN,
   având în vedere conturile anuale finale ale Autorității Europene pentru Siguranța Alimentară pentru exercițiul financiar 2006 (1),
   având în vedere Raportul Curții de Conturi privind conturile anuale ale Autorității Europene pentru Siguranța Alimentară pentru exercițiul financiar 2006, însoțit de răspunsurile autorității (2),
   având în vedere Recomandarea Consiliului din 12 februarie 2008 (5843/2008 – C6-0084/2008),
   având în vedere Tratatul CE, în special articolul 276,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene (3), în special articolul 185,
   având în vedere Regulamentul (CE) nr. 178/2002 al Parlamentului European și al Consiliului din 28 ianuarie 2002 de stabilire a principiilor și a cerințelor generale ale legislației alimentare, de instituire a Autorității Europene pentru Siguranța Alimentară și de stabilire a procedurilor în domeniul siguranței produselor alimentare (4), în special articolul 44,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului (5), în special articolul 94,
   având în vedere articolul 71 și anexa V la Regulamentul său de procedură,
   având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A6-0120/2008),

               1.

               ia act de conturile anuale finale ale Autorității Europene pentru Siguranța Alimentară, astfel cum sunt anexate la raportul Curții de Conturi;

               2.

               aprobă închiderea conturilor Autorității Europene pentru Siguranța Alimentară pentru exercițiul financiar 2006;

               3.

               încredințează Președintelui sarcina de a transmite prezenta decizie directorului executiv al Autorității Europene pentru Siguranța Alimentară, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Preşedintele

         Hans-Gert PÖTTERING

            Secretarul general

         Harald RØMER

      (1)  JO C 261, 31.10.2007, p. 35.

      (2)  JO C 309, 19.12.2007, p. 80.

      (3)  JO L 248, 16.9.2002, p. 1.

      (4)  JO L 31, 1.2.2002, p. 1.

      (5)  JO L 357, 31.12.2002, p. 72.